|  |
| --- |
| **IZVJEŠĆE O PROVEDENOM SAVJETOVANJU SA JAVNOŠĆU** |
| Naziv akta o kojem je savjetovanje provedeno: Nacrt prijedloga Akcijskog plana energetske učinkovitosti Grada Rijeke za razdoblje 2020.-2022. godine |
| Vrijeme trajanja savjetovanja: Savjetovanje je provedeno u trajanju od 30 dana odnosno od dana 16. prosinca 2019. godine do dana 16. siječnja 2020. godine |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od javnosti u svezi Nacrta prijedloga Akcijskog plana energetske učinkovitosti Grada Rijeke za razdoblje 2020.-2022. godine izrađenog temeljem Zakona o energetskoj učinkovitosti („Narodne novine“ broj 127/14 i 116/18) |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| **1.** | **Pod rednim brojem 1.****Filip Margan, građanin** | **Članak 4.**Daju se načelne primjedbe/ prijedlozi | **Pod rednim brojem 1.**Poštovani,već sam 2016.g. pisao Gradu s idejom da se pokrene pilot-projekt uvođenja "pametne" javne rasvjete, koja bi svjetlila kada je za to zaista potrebno i ispravnim intenzitetom. Drago mi je da se sada pojavila mogućnost da ponovno ukažem na dugoročnu važnost takvog projekta. U moru projekata ulaganja u toplinsku izolaciju ovojnica zgrada ili uvođenja novog sustava grijanja, druge mjere često izmaknu te se ne provedu. Jedna od tih je i "pametna/inteligentna" javna rasvjeta. No, stručno ju je pravilnije nazvati "automatiziranom-po-potrebi"Automatizirana rasvjeta doprinosi uštedi energije, smanjenju ispuštanja CO2 u okoliš, povećava prometnu sigurnost, dobro utječe na prirodu, život noćnih životinja i insekata, te omogućuje kvalitetnije spavanje okolnih stanara.Osnovni cilj takve rasvjete je da se uključuje samo onda kad za to postoji potreba – prilikom prolaska pješaka, približavanje vozila, biciklista i sl. Intenzitet svjetla je prilagođen dotičnom trenutku, te se stalno prilagođava, jer u većini slučajeva (pre)jako svjetlo nije potrebno. Boja svjetla je ispod 3200K, te je time primjerena "večernjem oku".Ali osim toga, stupovi takve rasvjete mogu biti opremljeni mnogim korisnim senzorima i napravama (IoT) – senzor poplave, zvuka, kvalitete zraka ili čak seizmičke aktivnosti. Antena bežičnog interneta (wi-fi hot-spot), zvučnik, CCTV kamera, dogmom za poziv u pomoć, itd… Mogućnosti je mnogo. Na vama je da razmislite i pokušate uvesti korisne novitete na ulice našeg grada. Evo to je moj prijedlog da se osim osnovne rekonstrukcije javne rasvjete u dvjema ulicama, uvedu još dodatne mjere, da bi nam život bio bolji, ljepši, lakši, moderniji….Cestom kojoj stanari naše ulice svakodnevno prolaze, rado bi vidjeli i isprobali prednosti takvog sustava. Ovim puta nas i prijavljujem za pilot projekt ukoliko bude odobren – Ulica Josipa Lenca Spodolčeva  | **Pod rednim brojem 1.****Prijedlog je razmotren, ali nije prihvaćen.**Grad Rijeka je početkom 2017. godine ugradio prvu pametnu rasvjetu u Mihanovićevoj ulici sa temperaturom boje svjetla od 3000 K. Kroz ovo prethodno razdoblje ispitivanja, uočene su njene pozitivne i negativne strane tako da će to iskustvo biti pretočeno u projekt rekonstrukcije javne rasvjete Grada Rijeke koji će biti izrađen. U projekt se nije krenulo ranije iz razloga primjene novog Zakona o zaštiti od svjetlosnog onečišćenja koji je stupio na snagu 01.04.2019., a čiji su se prvi obrisi pojavili krajem 2018. godine. Za taj Zakon je potrebno donijeti i pravilnike koji ga prate, za što Zakonodavac ima rok do 01.04.2020. godine. Nakon toga će Grad Rijeka krenuti u izradu projekta i realizaciju na terenu čime se nadamo da će pametna rasvjeta vrlo brzo doći i na ostale ulice našeg grada.  |

Napomena: U vremenu trajanja savjetovanja pravovremeno je pristigla 1 primjedba/prijedlog javnosti na Nacrt prijedloga Akcijskog plana energetske učinkovitosti Grada Rijeke za razdoblje 2020. – 2022. godine.